
ΓΑΛΛΟΦΩΝΙΑ ΚΑΙ ΠΟΛΥΠΟΛΙΤΙΣΜΙΚΟΤΗΤΑ

ΕΒΔΟΜΑΔΑ ΓΑΛΛΟΦΩΝΙΑΣ 2013

Ναύπλιο, 1-7 Απριλίου 2013
Ο Αντικαταστάτης Πρύτανη του Πανεπιστημίου Πελοποννήσου Αναπληρωτής Καθηγητής Κωνσταντίνος Μασσέλος και η Πρόεδρος του Τμήματος Θεατρικών Σπουδών του Πανεπιστημίου Πελοποννήσου Καθηγήτρια Άλκηστις Κοντογιάννη έχουν τη χαρά να σας προσκαλέσουν να συμμετάσχετε στις εκδηλώσεις οι οποίες διοργανώνονται με την ευκαιρία του εορτασμού της Γαλλοφωνίας και της Παγκόσμιας Ημέρας Γαλλοφωνίας. 

Οι εκδηλώσεις θα είναι όλες ανοιχτές στο κοινό και θα πραγματοποιηθούν στο Ναύπλιο κατά τις παρακάτω ημερομηνίες:

· Πανεπιστημιακά Μαθήματα, 1-5 Απριλίου 2013, αίθουσες διδασκαλίας του Τμήματος Θεατρικών Σπουδών 
· Προβολή ταινίας Γαλλόφωνου κινηματογράφου, 5 Απριλίου 2013, 20.00, κεντρικά διδακτήρια Τμήματος Θεατρικών Σπουδών, αίθουσα «Λήδα Τασοπούλου»
· Συνέδριο με θέμα Γαλλοφωνία και Πολυπολιτισμικότητα, 6 Απριλίου 2013, 10.00-18.30, Βουλευτικό, και 7 Απριλίου 2013, 10.00-13.30, αίθουσα «Λήδα Τασοπούλου»

Ο Αντικαταστάτης Πρύτανη: Αναπληρωτής Καθηγητής Κωνσταντίνος Μασσέλος
Η Πρόεδρος: Καθηγήτρια Άλκηστις Κοντογιάννη

Η Συντονίστρια: Δρ. Χρ. Οικονομοπούλου, Μέλος Ε.Ε.ΔΙ.Π.

FRANCOPHONIE ET MULTICULTURALISME

SEMAINE DE LA FRANCOPHONIE 2013

Nauplie, 1-7 avril 2013
 Le Recteur Adjoint de l’Université du Péloponnèse M. le Professeur Agrégé  Konstantinos Masselos et la Présidente du Département d’Etudes Théâtrales de l’Université du Péloponnèse Mme le Professeur Alkistis Kontoyianni ont l’honneur de vous inviter à participer aux manifestations qui seront organisées à l’occasion de la Semaine de la Francophonie et de la fête du Jour International de la Francophonie. 

Les manifestations, qui se dérouleront dans la ville historique et pittoresque de Nauplie, première capitale de l’État néohellénique, seront ouvertes au public et se tiendront aux dates suivantes :

· Séances des cours universitaires du Département d’Études Théâtrales, 1-5 avril, 2013, salles universitaires d’enseignement 

· Projection de film du cinéma francophone ouverte au public, 5 avril 2013, 20h00, salle universitaire « Lida Tassopoulou »
· Colloque  Francophonie et Multiculturalisme, 6 avril 2013, 10h00-18h30, salle « Vouleutikon », et 7 avril 2013, 10h00-13h30, salle universitaire « Lida Tassopoulou »

Le Recteur Adjoint : Professeur Agrégé Konstantinos Masselos
                                 La Présidente : Professeur Alkistis Kontoyianni
         La Coordinatrice : Dr. Ch. Oikonomopoulou, Membre du
         Personnel Enseignant Spécialisé

Συνέδριο Γαλλοφωνία και Πολυπολιτισμικότητα

6-7 Απριλίου 2013
Πρόγραμμα

Σάββατο 6 Απριλίου 2013, Βουλευτικό

10.00-10.30
Προσέλευση, Εγγραφές

10.30-11.00
Χαιρετισμοί
1η Συνεδρία: Η Παρουσία της Γαλλοφωνίας στην Ελλάδα

Πρόεδρος
 Β. Λαλαγιάννη, Καθηγήτρια Πανεπιστημίου Πελοποννήσου
11.00-11.15
Δ. Προβατά, Επίκουρη Καθηγήτρια Εθνικού και Καποδιστριακού Πανεπιστημίου Αθηνών, Εκφάνσεις της γαλλοφωνίας στο Ναύπλιο του 19ου αι.

11.15-11.30
Γ. Φρέρης, Καθηγητής Αριστοτελείου Πανεπιστημίου Θεσσαλονίκης, Ζαν Μορεάς και Γ. Σεφέρης: μια ‘‘αντίρροπη’’ σχέση μέσω της ποίησης 
11.30-11.45
Δ. Φίλιας, Αναπληρωτής Καθηγητής Ιονίου Πανεπιστημίου, Η εκδοτική σειρά ‘‘Γαλλόφωνη Λογοτεχνία’’, εκδόσεις «Γρηγόρη», Αθήνα
11.45-12.00
Συζήτηση
12.00-12.30
Διάλειμμα-Καφές
2η Συνεδρία: Η Γαλλοφωνία στην Ελλάδα και τα Βαλκάνια
Πρόεδρος
Α. Ταμπάκη, Καθηγήτρια Εθνικού και Καποδιστριακού Πανεπιστημίου Αθηνών
12.30-12.45
Ι. Μποτουροπούλου, Καθηγήτρια Εθνικού και Καποδιστριακού Πανεπιστημίου Αθηνών, H διάλεξη του Γιώργου Σεφέρη (Κάιρο, 1944) “Deux aspects du commerce spirituel entre la France et la Grèce (“Δυο όψεις της πνευματικής επικοινωνίας της Γαλλίας και της Ελλάδας”) ως ο κατ’ εξοχήν έπαινος  της γαλλοφωνίας

12.45-13.00
Α. Βλαβιανού, Λέκτορας (υπό διορισμό) Ελληνικού Ανοιχτού Πανεπιστημίου, Δημήτρης Τ. Άναλις – Γαλλοφωνία στον πληθυντικό (Δοκίμιο, Ποίηση, Πεζογραφία, Θέατρο, Μετάφραση)

13.00-13.15
Δρ. Κ. Σπυροπούλου, Διδάσκουσα Πανεπιστημίου Θεσσαλίας, Γαλλοφωνία και Βαλκάνια: λογοτεχνική ποικιλομορφία

13.15-13.30 
Συζήτηση
13.30-15.30
Γεύμα

3η Συνεδρία: Γαλλοφωνία και Μαγκρέμπ

Πρόεδρος
Γ. Φρέρης, Καθηγητής Αριστοτελείου Πανεπιστημίου Θεσσαλονίκης 
15.30-15.45
A. Ρόζη, Επίκουρη Καθηγήτρια Πανεπιστημίου Πατρών, Από τα οριακά σημεία του αστικού τοπίου στον συμβολικό "χάρτη" της εθνικής ιστορίας: οι διαδρομές του cinéma beur 
15.45-16.00
Β. Λαλαγιάννη, Καθηγήτρια Πανεπιστημίου Πελοποννήσου, Maghreb sur Seine: η γαλλόφωνη μεταναστευτική λογοτεχνία στο Παρίσι

16.00-16.15
Δρ. Χρ. Οικονομοπούλου, μέλος Ε.Ε.ΔΙ.Π. Πανεπιστημίου Πελοποννήσου, Το σύγχρονο γαλλόφωνο θέατρο της Αλγερίας: ένα παράδειγμα πολυπολιτισμικότητας
16.15-16.30
Συζήτηση
16.30-17.00
Διάλειμμα-Καφές
4η Συνεδρία:
Γαλλόφωνο και γαλλικό ρεπερτόριο στην Ελλάδα
Πρόεδρος
 Δ. Προβατά, Επίκουρη Καθηγήτρια Εθνικού και Καποδιστριακού Πανεπιστημίου Αθηνών
17.00-17.15
Α. Ταμπάκη, Καθηγήτρια Εθνικού και Καποδιστριακού Πανεπιστημίου Αθηνών, Η συμβολή της μετάφρασης στην επανάκτηση του κλασικού γαλλικού ρεπερτορίου στην Ελλάδα του τέλους του 20ού αιώνα

17.15-17.30
Δρ. Ρ. Γρηγορίου, Φιλόλογος-Θεατρολόγος, "Γραφέν το πρώτον γαλλιστί": Οι γαλλόφωνες κωμωδίες στην ελληνική σκηνή του 19ου αιώνα 
17.30-17.45
Α. Αλτουβά, Λέκτορας Εθνικού και Καποδιστριακού Πανεπιστημίου Αθηνών, Η υποδοχή της Sarah Bernhardt από τον ελληνικό ημερήσιο και περιοδικό τύπο της εποχής της

17.45-18.00
Δ. Τσατσούλης, Αναπληρωτής Καθηγητής Πανεπιστημίου Πατρών, Τόποι του βλέμματος- θρήνος στη σιωπή. Το ποίημα ‘Jennine’ της  Etel Adnan - Η perfomance του Θεάτρου ‘Άττις’
18.00-18.15
Συζήτηση
18.15-18.30
Δρώμενο από τους φοιτητές του Τμήματος Θεατρικών Σπουδών του Πανεπιστημίου Πελοποννήσου: απόσπασμα από το θεατρικό έργο Γυναίκες του ίδιου άνδρα της Αλγερινής γαλλόφωνης δραματουργού Fatima Gallaire
Υπεύθυνη δρωμένου: Χρ.  Ζώνιου, μέλος Ε.Ε.ΔΙ.Π. Πανεπιστημίου Πελοποννήσου

Κυριακή 7 Απριλίου 2013, αίθουσα «Λήδα Τασοπούλου»
1η Συνεδρία: Γαλλοφωνία και θέατρο
Πρόεδρος
Μ. Βελιώτη, Επίκουρη Καθηγήτρια Πανεπιστημίου Πελοποννήσου
10.00-10.15
Β. Γεωργοπούλου, Επίκουρη Καθηγήτρια Πανεπιστημίου Πελοποννήσου, Ο ήχος και η ηχώ του έρωτα και του θανάτου στον ‘‘Σπαραγμό’’ της Μαργαρίτα Λυμπεράκη
10.15-10.30
Ι. Καραμάνου, Επίκουρη Καθηγήτρια Πανεπιστημίου Πελοποννήσου, Τάσεις της γαλλόφωνης έρευνας για το αρχαίο δράμα

10.30-10.45
Μ. Κοτζαμάνη, Επίκουρη Καθηγήτρια Πανεπιστημίου Πελοποννήσου, Συνομιλώντας με την Hélène Cixous για το αρχαίο ελληνικό θέατρο

10.45-11.00
Συζήτηση
2η Συνεδρία: Πολυδιάστατες όψεις της Γαλλοφωνίας

Πρόεδρος
 Ι. Μποτουροπούλου, Καθηγήτρια Εθνικού και Καποδιστριακού Πανεπιστημίου Αθηνών
11.00-11.15
Δ. Καγγελάρη, Επίκουρη Καθηγήτρια Αριστοτελείου Πανεπιστημίου Θεσσαλονίκης, Όψεις  της σύγχρονης σκηνικής πράξης στον γαλλόφωνο Καναδά
11.15-11.30
Μ. Βελιώτη, Επίκουρη Καθηγήτρια Πανεπιστημίου Πελοποννήσου, "Ο δρόμος της μάσκας" του Claude Lévi-Strauss και οι δρόμοι της Τέχνης

11.30-11.45
Στ. Κρασανάκης, Ψυχίατρος-Σκηνοθέτης-Δραματοθεραπευτής, ΄΄Ο Ξένος’’ του Καμύ, ο άλλος μας εαυτός

11.45-12.00
Συζήτηση
12.00-12.30
Διάλειμμα-Καφές
3η Συνεδρία, 
Αφρική και γαλλόφωνο μυθιστόρημα

Πρόεδρος 
Α. Ρόζη, Επίκουρη Καθηγήτρια Πανεπιστημίου Πατρών 
12.30-12.45
J. Mulumba, Λέκτορας Πανεπιστημίου Ludwig Maximilian Universität, Μόναχο, Γερμανία, La Passion selon Marie-Gertrude 

12.45-13.00
Ε. Τατσοπούλου, Επίκουρη Καθηγήτρια Εθνικού και Καποδιστριακού Πανεπιστημίου Αθηνών, Διακυβεύσεις/Διλήμματα και αποαποικιοποίηση  στο αφρικανικό μυθιστόρημα 

13.00-13.15
Συζήτηση-Κλείσιμο εργασιών του Συνεδρίου
13.15-13.30
Δρώμενο από τους φοιτητές του Τμήματος Θεατρικών Σπουδών του Πανεπιστημίου Πελοποννήσου: Ζιγκ-Μπανγκ, κλ(ε)ίνοντας το σώμα του Γάλλου ελληνικής καταγωγής συνθέτη Georges Aperghis 
Υπεύθυνη δρωμένου: Α. Βασιλάκου, μέλος Ε.Ε.ΔΙ.Π. Πανεπιστημίου Πελοποννήσου
Η Πρόεδρος: Καθηγήτρια Άλκηστις Κοντογιάννη

Η Συντονίστρια: Δρ. Χρ. Οικονομοπούλου, Μέλος Ε.Ε.ΔΙ.Π.

Επιστημονική Επιτροπή: 



Γ. Φρέρης, Β. Λαλαγιάννη, Μ. Βελιώτη 
Οργανωτική Επιτροπή: 
Χρ. Καρδαράς, Ασ. Τσιάρας, Ι. Καραμάνου

Α. Βασιλάκου,  Α. Γουναράς, Π. Ξύδης, Μ. Λάγγα,

Ε. Κεραμμύδα, Μ. Μπακοπούλου, Ν. Νούμπιλε, Φ. Σαργολόγος, Ε. Φίλη, 

Β. Καψή, Ε. Μαρινάκου, Κ. Μητροσύλη, Μ. Σικιτάνο, Σ. Χατζηδημητρίου

UNIVERSITE DU PELOPONNÈSE

ÉCOLE DE BEAUX ARTS

DÉPARTEMENT D’ÉTUDES THÉÂTRALES

ts.uop.gr



COLLOQUE

FRANCOPHONIE ET MULTICULTURALISME

Nauplie, 6-7 avril 2013


Programme


Samedi 6 Avril 2013, Vouleutiko

10.00 - 10.30 
Inscriptions et accueil

10.30 - 11.00 
Allocutions d’ouverture

1ère Session : La présence de la francophonie en Grèce
Présidente
V. Lalagianni, Professeur à l’Université du Péloponnèse
11.00-11.15
D. Provata, Professeur adjointe à l'Université Nationale et Capodistrienne d'Athènes, Aspects de la francophonie pendant le 19ème siècle à Nauplie.
11.15-11.30
G. Freris, Professeur à l'Université Aristote de Thessalonique, Jean Moréas et G. 


Seféris: une relation ''controversée'' à travers la poésie. 

11.30-11.45  
Discussion

11.45-12.15 
Pause-café

2e Session : La Francophonie en Grèce et aux Balkans
Présidente
A. Tampaki, Professeur à l'Université Nationale et Capodistrienne d'Athènes

12.15-12.30
I. Botouropoulou, Professeur à l'Université Nationale et Capodistrienne d'Athènes, Conférence par George Seféris (Caire, 1944) “Deux aspects du commerce spirituel entre la France et la Grèce" en tant que louange prééminent de la francophonie.
12.30-12.45 
A.Vlavianou, Maître de conférences (sous mandant) à l’Université Ouverte de Grèce, Dimitri T. Analis – Francophonie au pluriel (essai, poésie, prose, théâtre, traduction).
12.45-13.00 
Dr. T. Spyropoulou, Enseignante à l’Université de Thessalie, Francophonie et Balkans: La diversité littéraire. 

13.00- 13.15 
Discussion

13.15-15.30 
Pause Déjeuner

3e Session : Francophonie et Maghreb
Président
G. Freris, Professeur à l'Université Aristote de Thessalonique
15.30-15.45
A. Rossi, Professeur adjointe à l’Université de Patras, Des points-limites du paysage urbain à la «carte» symbolique de l'histoire nationale: les chemins du cinéma beur.

15.45-16.00 
B. Lalagianni, Professeur à l’Université du Péloponnèse, Maghreb sur Seine: La littérature francophone immigrée à Paris.

16.00-16.15 
Dr. Chr. Oikonomopoulou, Membre du Personnel enseignant spécialisé à l’Université du Péloponnèse, Le théâtre contemporain francophone d’Algérie: un exemple du multiculturalisme.
16.15-16.30 
Discussion

16.30-17.00 
Pause-café
4e Session : Répertoire théâtral français et francophone en Grèce

Président 
A. Rosi, Professeur adjointe à l’Université de Patras.

17.00-17.15
 D. Tsatsoulis, Professeur agrégé à l’Université de Patras, Lieux du regard - deuil en silence. Le poème «Jennine» de Etel Adnan - La performance au Théâtre Attis.
17.15-17.30
 A. Tampaki, Professeur à l'Université d'Athènes, La contribution de la traduction sur la reconquête du répertoire français classique en Grèce à la fin du 20e siècle.

17.30-17.45
 A. Altouva, Maître de conférences à l’Université d'Athènes, La réception de Sarah Bernhardt par la presse grecque quotidienne et périodique de son époque. 

17.45-18.00
 Dr. R. Grigoriou, Professeur de Lettres-Théâtrologue, "Ecrire d'abord en français": Les comédies francophones sur la scène grecque au 19e siècle.
18.00-18.15
 D. Filias, Professeur agrégé à l’Université Ionienne, La publication de la série « Littérature francophone »,  Editions «Grigori», Athènes.
18.15-18.30
Discussion

18.30-18.45 
Performance donnée par les étudiants du Département d'Etudes Théâtrales de l'Université de Péloponnèse: extrait de l’œuvre Les Co -épouses de la dramaturge francophone d'origine algérienne Fatima Gallaire. Sous la direction de Ch. Zoniou, membre du Personnel enseignant spécialisé à l’Université du Péloponnèse

Dimanche 7 Avril 2013
Bâtiment central du Département d’Etudes Théâtrales de Nafplio,  

Salle "Lida Tassopoulou"


1ère Session : Francophonie et Théâtre
Présidente 
M. Velioti, Professeur adjointe, Université du Péloponnèse


10.00-10.15
B. Georgopoulou, Professeur adjointe à l’Université du Péloponnèse, Le Bruit et l'écho de l'amour et de la mort dans « Sparagmos » de Margarita Lymperaki.

10.15-10.30
I. Karamanou, Professeur adjointe à l’Université du Péloponnèse, Tendances de la recherche francophone sur le drame antique.
10.30-10.45 
M. Kotzamani, Professeur adjointe à l’Université du Péloponnèse, Conversations avec Hélène Cixous sur le théâtre grec antique. 

10.45-11.00 
Discussion

2e Session : Aspects polyvalents de la Francophonie


Présidente 
D. Provata, Professeur adjointe à l'Université Nationale et Capodistrienne d'Athènes.

11.00-11.15 
D. Kaggelari, Professeur adjointe à l’Université Aristote de Thessalonique, Aspects de l’action scénique contemporaine au Canada francophone. 

11.15-11.30 
M. Velioti, Professeur adjointe à l’Université du Péloponnèse, «La voie des masques » de Claude Lévi-Strauss et les chemins de l'Art. 
11.30-11.45 
St. Krassanakis, Psychiatre- Metteur en Scène- Drame thérapeute, « L'Etranger » de Camus, l’autre soi. 
11.45 - 12.00 
Discussion

12.00 - 12.30 
Pause-café


3e Session : Afrique et roman francophone
Président
I. Botouropoulou, Professeur à l'Université Nationale et Capodistrienne d'Athènes.

12.30-12.45 
J. Mulumba, Maître de conférences à l’Université Ludwig Maximilian Universität de Munich, Allemagne, La Passion selon Marie-Gertrude.
12.4-13.00 
E. Tatsopoulou, Professeur adjointe de l'Université Nationale d'Athènes, Enjeux / Dilemmes et la décolonisation dans le roman africain.
13.00-13.15 
Discussion- Clôture des travaux du colloque

13.15-13.30 
Performance donnée par les étudiants du Département des Etudes théâtrales de l'Université de Péloponnèse : Zig-Bang, en conjuguant le corps, extraits du compositeur français d'origine grecque Georges Aperghis. Sous la direction de: A. Vasilakou, Membre du Personnel enseignant spécialisé à l’Université de Péloponnèse.

                 La Présidente : Professeur Alkistis Kontoyianni

      La Coordinatrice : Dr. Ch. Oikonomopoulou, membre du Personnel Enseignant Spécialisé

Comité Scientifique: 

ΣΥΝΕΔΡΙΟ 

ΓΑΛΛΟΦΩΝΙΑ ΚΑΙ ΠΟΛΥΠΟΛΙΤΙΣΜΙΚΟΤΗΤΑ

Ναύπλιο, 6-7 Απριλίου 2013

ΠΕΡΙΛΗΨΕΙΣ ΣΥΜΜΕΤΕΧΟΝΤΩΝ

Ονοματεπώνυμο: Αλτουβά, Αλεξία

Θέση: Λέκτορας Εθνικού και Καποδιστριακού Πανεπιστημίου Αθηνών, Τμήμα Θεατρικών Σπουδών

Τίτλος ανακοίνωσης: Η υποδοχή της Sarah Bernhardt από τον ελληνικό ημερήσιο και περιοδικό τύπο της εποχής της

Περίληψη ανακοίνωσης: Για περίπου μισό αιώνα η Sarah Bernhardt μεσουράνησε στο χώρο του θεάτρου σε διεθνές επίπεδο, επηρεάζοντας με την τέχνη και την προσωπικότητά της τις εξελίξεις τόσο στο θεατρικό, όσο και στο κοινωνικό γίγνεσθαι της εποχής της. Ο ελληνικός τύπος παρακολουθεί, καταγράφει κι αποτυπώνει όλες τις εκφάνσεις της τέχνης και της ζωής της μοναδικής αυτής προσωπικότητας, μεταφέροντας στο αναγνωστικό κοινό ειδήσεις σχετικά με την καλλιτεχνική της πορεία, λεπτομέρειες για τη μέθοδο της δουλειάς της και τα νεωτερικά στοιχεία της υποκριτικής της, αλλά και την συμπεριφορά, τις επιλογές, τον τρόπο ζωής της, ζητήματα που ενδιέφεραν τη κοινή γνώμη. Επιπλέον σε δημοσιεύματα που έχουν ως αντικείμενο την ίδια ή εξ αφορμής της Bernhardt, μεταφέρεται ο προβληματισμός και το πλαίσιο συζήτησης που διεξαγόταν σχετικά με θέματα πρόσληψης δραματολογίου, ανάπτυξης της εγχώριας σκηνής, σχέσης με τον ευρωπαϊκό κοσμοπολιτισμό, ακόμα και γυναικείας χειραφέτησης. Αποκορύφωμα της ενασχόλησης του εγχώριου Τύπου με την Γαλλίδα βεντέτα ήταν η περίοδος των παραστάσεων που πραγματοποίησε στην Αθήνα την άνοιξη του 1893. Στην αρθρογραφία της περιόδου αποτυπώνεται με γλαφυρότητα η σκηνική παρουσία της, η σχέση της με το κοινό και την κριτική. Εφεξής η γενική εντύπωση που δημιουργείται από τα δημοσιεύματα θα αποτελεί ορόσημο και θα ανακαλείται κάθε φορά που θα ασκείται κριτική στους Έλληνες καλλιτέχνες και δη τις Ελληνίδες πρωταγωνίστριες. Λαμβάνοντας υπόψη την εφήμερη φύση της θεατρικής τέχνης και με δεδομένη την απουσία οποιουδήποτε άλλου μέσου καταγραφής της επικαιρότητας της εποχής και του παραστατικού αποτελέσματος, οι αναφορές και τα σχόλια του Τύπου αποτελούν ντοκουμέντα που βοηθούν τον σημερινό μελετητή να κάνει παρατηρήσεις και να διατυπώσει συμπεράσματα σχετικά με τα δεδομένα που ίσχυαν στο ελληνικό θέατρο πριν την έλευση της Bernhardt, τις ανατροπές που επέφερε με τις εμφανίσεις της και τις εξελίξεις που τροχοδρόμησε στην μετέπειτα πορεία του. Αποσαφηνίζονται, τέλος, τα στοιχεία που την κατέστησαν πρότυπο για τη δική της γενιά και μύθο για τις επόμενες. 
Ονοματεπώνυμο: Βελιώτη, Μαρία

Θέση: Επίκουρη Καθηγήτρια Πανεπιστημίου Πελοποννήσου, Τμήμα Θεατρικών Σπουδών

Τίτλος ανακοίνωσης: Περίληψη ανακοίνωσης: "Ο δρόμος της μάσκας" του Claude Lévi-Strauss και οι δρόμοι της Τέχνης
Περίληψη ανακοίνωσης: O Claude Lévi-Strauss (1908-2009) υπήρξε ένας διανοητής ανθρωπολόγος που η σκέψη του άσκησε καταλυτική επίδραση στις ανθρωπιστικές επιστήμες ειδικά μετά το τέλος του Β’ Παγκοσμίου Πολέμου. Στο έργο του "Ο δρόμος της μάσκας", γοητευμένος από τις μάσκες των Ινδιάνων της Βρετανικής Κολομβίας, της δυτικότερης επαρχίας του Καναδά, ξεκινά ένα οδοιπορικό μελέτης τους. Η ανακοίνωση εξετάζει πώς η μελέτη αυτή πέρα από ένα καθαρά επιστημονικό έργο για τον «άλλο», το οποίο στηρίζεται στην επιτόπια έρευνα, τη συλλογή, τη σύγκριση, την ανάλυση και την ερμηνεία των δεδομένων μπορεί να ιδωθεί, σε συσχετισμό και με άλλα έργα του συγγραφέα, ως ένα πρωτότυπο και επαναστατικό δοκίμιο για την Τέχνη. Επίσης, το ποιους δρόμους ανοίγει αυτή  η οπτική γωνία που προκύπτει από το συνδυασμό της Ανθρωπολογίας και Τέχνης αποτελεί ένα ακόμα διερευνώμενο ζήτημα.

Ονοματεπώνυμο: Βλαβιανού, Αντιγόνη

Θέση: Λέκτορας (υ.δ.) Ελληνικού Ανοιχτού Πανεπιστημίου

Τίτλος ανακοίνωσης: Περίληψη ανακοίνωσης: Δημήτρης Τ. Άναλις – Γαλλοφωνία στον πληθυντικό (Δοκίμιο, Ποίηση, Πεζογραφία, Θέατρο, Μετάφραση)

Περίληψη ανακοίνωσης: Περιπατητική αναδρομή στην πολυπράγμονα δράση και την πολυειδή δημιουργία ενός Έλληνα που έγραφε στα γαλλικά σκεπτόμενος ελληνικά και, συγχρόνως, απόπειρα ανασκόπησης των ανθρώπων του Λόγου, του Μύθου και της Τέχνης, εν γένει, που τον επηρέασαν καθοριστικά ως ομολογημένα πρότυπα ή ανομολόγητα altera ego. Άνθρωποι-τεκμήρια μιας τέχνης αληθινής, αλλά & πρόσωπα-σύμβολα μιας μοίρας σκοτεινής.   

Ονοματεπώνυμο: Γεωργοπούλου, Βαρβάρα

Θέση: Επίκουρη Καθηγήτρια Πανεπιστημίου Πελοποννήσου, Τμήμα Θεατρικών Σπουδών

Τίτλος ανακοίνωσης: Ο  ήχος και η ηχώ του έρωτα και του θανάτου στον ‘‘Σπαραγμό’’ της Μαργαρίτα Λυμπεράκη

Περίληψη ανακοίνωσης: Ο Σπαραγμός είναι μια τελετουργία, την οποία η Μ. Λυμπεράκη έγραψε το 1965, εκδόθηκε στα γαλλικά το 1967 και το 1973  και στη συνέχεια παρουσιάστηκε στο Festival Avignon και στο θέατρο  «Κοίλον» του Παπάγου το 1985. Το έργο τόσο ως δομή όσο και ως περιεχόμενο φωτίζει την συνολική θεατρική παραγωγή της συγγραφέως που χαρακτηρίζεται από το τελετουργικό στοιχείο, την θυσία, την αέναη πάλη των δύο φύλων και τον θρίαμβο του Θηλυκού στοιχείου, που ταυτίζεται με την φύση, την οποίας ο ρόλος στον Σπαραγμό είναι κυρίαρχος. Η μορφή του έργου ανταποκρίνεται στις αναζητήσεις του σύγχρονου θεάτρου ειδικά στον τομέα της θεατρικής πράξης, καθόσον υιοθετεί τεχνικές και μεθόδους του μεταμοντερνισμού, του οποίου η Λυμπεράκη θεωρείται πρωτοπόρος.

Ονοματεπώνυμο: Γρηγορίου, Ρέα

Θέση: Διδάκτωρ Θεατρολογίας Τμήματος Θεάτρου Σχολής Καλών Τεχνών Αριστοτελείου Πανεπιστημίου Θεσσαλονίκης

Τίτλος ανακοίνωσης: "Γραφέν το πρώτον γαλλιστί": Οι γαλλόφωνες κωμωδίες στην ελληνική σκηνή του 19ου αιώνα

Περίληψη ανακοίνωσης: Η μελέτη καλύπτει ερευνητικά την περίοδο του δεύτερου μισού του 19ου αιώνα και διερευνά τις συνθήκες κάτω από τις οποίες αναδύεται η γαλλοφωνία στο νεοελληνικό θέατρο με αφορμή κυρίως την έλευση του γαλλικού θιάσου (Π. Λαβέρν) στην Αθήνα. Εστιάζει στη συγγραφή πρωτότυπων θεατρικών έργων στα γαλλικά από τους έλληνες κωμωδιογράφους της εποχής και την υποδοχή αυτής της ενασχόλησης από τον αθηναϊκό τύπο. Αναλύει κυρίως την περίπτωση του Δ. Κορομηλά, συγγραφέα του Αγαπητικού της Βοσκοπούλας και της Τύχης της Μαρούλας  και την εξάρτησή του από τα γαλλικά πρότυπα τόσο στο επίπεδο της δραματουργίας όσο και στον τομέα της σκηνικής πράξης. Τέλος, τεκμηριώνει την επίδραση της γαλλικής θεατρικής κουλτούρας στο έργο του, όπως αυτό τοποθετείται  στη σειρά των εξελίξεων στην ιστορία του νεοελληνικού θεάτρου. 

Ονοματεπώνυμο: Καγγελάρη, Δήμητρα

Θέση: Επίκουρη Καθηγήτρια Αριστοτελείου Πανεπιστημίου Θεσσαλονίκης, 

Τίτλος ανακοίνωσης: Όψεις  της σύγχρονης σκηνικής πράξης στον γαλλόφωνο Καναδά

Περίληψη ανακοίνωσης: Στόχος της  ανακοίνωσης είναι να δώσει μια εποπτική εικόνα της πλούσιας θεατρικής δραστηριότητας στον γαλλόφωνο Καναδά, εστιάζοντας σε κορυφαίους εκπροσώπους της στον χώρο της σκηνοθεσίας και του νέου τσίρκου.  

Ονοματεπώνυμο: Καραμάνου, Ιωάννα

Θέση: Επίκουρη Καθηγήτρια Πανεπιστημίου Πελοποννήσου, Τμήμα Θεατρικών Σπουδών

Τίτλος ανακοίνωσης: Τάσεις της γαλλόφωνης έρευνας για το αρχαίο δράμα

Περίληψη ανακοίνωσης: Η συγκεκριμένη ανακοίνωση στοχεύει να χαρτογραφήσει κυρίαρχα κέντρα της γαλλόφωνης έρευνας στο πεδίο του αρχαίου δράματος. Στο πλαίσιο αυτής της απόπειρας να αποτυπωθούν οι κύριες τάσεις της γαλλόφωνης έρευνας στον χώρο της αρχαίας δραματουργίας, δίδεται ιδιαίτερη έμφαση στην πολυσχιδή επιστημονική δραστηριότητα που έχει να επιδείξει η γαλλόφωνη Ελβετία και το Βέλγιο ως προς την εκδοτική και την ερμηνεία της αρχαιοελληνικής τραγωδίας και κωμωδίας. Συγκεκριμένα, παρουσιάζεται και αποτιμάται η συμβολή ερευνητικών κέντρων της Γενεύης (Fondation Bodmer, Fondation Hardt) στην παράδοση του κειμένου και στην ανάδειξη των τάσεων της κωμωδίας του Μενάνδρου. Παράλληλα, προβάλλεται η σημασία της εκδοτικής και ερμηνευτικής δραστηριότητας που αναπτύχθηκε στο Βέλγιο γύρω από το καινοτόμο πεδίο των αποσπασματικά παραδεδομένων τραγωδιών του Ευριπίδη, δημιουργώντας τις προϋποθέσεις για περαιτέρω διερεύνηση της ευριπίδειας δραματουργίας και σκηνικής τέχνης.

Ονοματεπώνυμο: Κοτζαμάνη, Μαρίνα

Θέση: Επίκουρη Καθηγήτρια Πανεπιστημίου Πελοποννήσου, Τμήμα Θεατρικών Σπουδών

Τίτλος ανακοίνωσης:  Η Hélène Cixous και το θέατρο της πόλης

Περίληψη ανακοίνωσης: Γεννημένη στην Αλγερία η διακεκριμένη γαλλίδα συγγραφέας H. Cixous χειρίζεται επιδέξια πολλά είδη λόγου από την πεζογραφία, την κριτική της λογοτεχνίας και την φεμινιστική θεωρία ως την δραματουργία. Ιδιαίτερο ενδιαφέρον παρουσιάζει η φιλοσοφημένη θεώρηση της συγγραφέως σχετικά με το θέατρο, αποκύημα της μακρόχρονης και γόνιμης συνεργασίας της με το περίφημο Θέατρο του Ήλιου της Ariane Mnouchkine. Θα εκθέσω κάποιες από τις απόψεις της συγγραφέως σχετικά με τον πολιτικό ρόλο του θεάτρου σήμερα, που είναι συγκρίσιμες με αρχαιοελληνικά πρότυπα του θεάτρου ως οργανικού θεσμού της πόλης.  Το θέατρο της πόλης σχεδόν εξ’ορισμού έχει παλλαϊκό χαρακτήρα.  Πώς συνδέεται η ανάγκη της επικοινωνίας με τους πολλούς με τον κεντρικό ρόλο που έχει ο μύθος και η παράδοση στο θέατρο αυτό;  Γενικότερα, πώς μπορεί να εμπνεύσει η ποίηση την πολιτική δράση;  Πώς ορίζονται οι ευθύνες των πολιτών σε ένα θέατρο της πόλης σήμερα;  Θα με απασχολήσουν ιδιαίτερα προβληματικές περιπτώσεις που θέτουν ηθικά ζητήματα δικαίου και αποκαλύπτουν, κατά την Cixous, εγγενείς αδυναμίες του δημοκρατικού πολιτεύματος.  Μεταξύ άλλων αντλώ υλικό από μια πρόσφατη, ανέκδοτη συνέντευξη που πήρα από την ίδια την Cixous, καθώς και από την Επίορκη πόλη ή το ξύπνημα των Ερινύων (1994), έργο που εμπνέεται από τις Ευμενίδες του Αισχύλου.  

Ονοματεπώνυμο: Κρασανάκης, Στέλιος

Θέση: Ψυχίατρος, Σκηνοθέτης, Δραματοθεραπευτής

Τίτλος ανακοίνωσης: "Ο Ξένος'' του Καμύ, ο άλλος μας εαυτός

Περίληψη ανακοίνωσης: Εφέτος συμπληρώνονται 100 χρόνια από την γέννηση του Αλμπέρ Καμύ, του φιλόσοφου, του στοχαστή, του μυθιστοριογράφου. Τρεις συγκλίνουσες παράμετροι μιας άγρυπνης ηθικής συνείδησης.

Μέσα από τα έργα του Καμύ αναδύεται μια στάση ζωής, την οποία υποστηρίζουν τόσο οι ήρωες του όσο και ο ίδιος με τη δική του εμμονή και πίστη στην ελευθερία, μια ελευθερία που διατρέχεται από την ιδέα του θανάτου.

Ιδιαίτερα ο ήρωας του «Ξένου», ο Μερσώ σ’ όλη την διάρκεια του έργου δεν παίρνει καμιά  απόφαση,  σ’ ένα ταξίδι που ξεκινά από τον θάνατο και καταλήγει σ’ αυτόν, υπό τον καυτό ήλιο της Αλγερίας.

Ο κατ’ εξοχήν ήρωας της αποξένωσης παραμένει διαχρονικός και  θεωρώ αντιπροσωπευτικός του σύγχρονου τοξικοεξαρτημένου σε μια ζωή όπου κυριαρχεί η εξατομίκευση, η απουσία νοήματος και το παράλογο.

Ονοματεπώνυμο: Λαλαγιάννη, Βασιλική

Θέση: Καθηγήτρια Πανεπιστημίου Πελοποννήσου, Τμήμα Πολιτικής Επιστήμης και Διεθνών Σχέσεων

Τίτλος ανακοίνωσης: Maghreb sur Seine: η μεταναστευτική λογοτεχνία του Μαγκρέμπ στη Γαλλία

Περίληψη ανακοίνωσης: Μετά τη λογοτεχνία των μεταναστών από χώρες του Μαγκρέμπ στη Γαλλία που ανέδειξε μεγάλους συγγραφείς (Tahar Ben Jelloun, Assia Djebar, κ.ά.),  η «littératue beure», μία λογοτεχνία της αμφισβήτησης και της διεκδίκησης, αποτελεί τη μαρτυρία της δεύτερης γενιάς μεταναστών. Οι  δυσκολίες των μεταναστών και των παιδιών τους να προσαρμοστούν στη γαλλική κοινωνία και όλα τα προβλήματα ταυτοτικής σύγχυσης που απορρέουν από αυτό, αποτυπώνονται στη λογοτεχνία beure. Ανάμεσα σε δύο κουλτούρες και σε δύο γλώσσες, – «ούτε Αραβας ούτε Γάλλος», γράφει η Mehdi Charef – , οι Beurs κινούνται ανάμεσα σε δύο αντίθετους χώρους, τόσο σε επίπεδο πολιτισμικό όσο και γλωσσικό, θρησκευτικό και αξιολογικό. Στην εισήγησή μας θα παρουσιάσουμε ένα ιστορικό της λογοτεχνίας beure και των βασικών αναζητήσεών της,  καθώς και τα στάδια μετεξέλιξής της από το ’80 μέχρι σήμερα. 

Ονοματεπώνυμο: Μποτουροπούλου, Ιφιγένεια

Θέση: Καθηγήτρια Εθνικού και Καποδιστριακού Πανεπιστημίου Αθηνών, Τμήμα Γαλλικής Γλώσσας και Φιλολογίας

Τίτλος ανακοίνωσης: H διάλεξη του Γιώργου Σεφέρη (Κάιρο, 1944)  “Deux aspects du commerce spirituel entre la France et la Grèce “ (“Δυο όψεις της πνευματικής επικοινωνίας της Γαλλίας και της Ελλάδας ”) ως ο κατ’ εξοχήν έπαινος  της γαλλοφωνίας

Περίληψη ανακοίνωσης: Η ανακοίνωση αυτή στοχεύει να αναδείξει μια πολύ σημαντική διάλεξη που έκανε σε γαλλική γλώσσα ο Γιώργος Σεφέρης στο Κάιρο, όπου βρισκόταν με την ελληνική κυβέρνηση την περίοδο του Β΄ Παγκοσμίου Πολέμου. Το κείμενο της διάλεξης δημοσιεύτηκε την χρονιά 1944 στο περιοδικό Revue du Caire. Ο Σεφέρης, γνώστης και θαυμαστής των Γαλλικών Γραμμάτων, επιδίδεται σε μια de profundis αναδρομή των δεσμών που συνδέουν την Γαλλία και την Ελλάδα, αναφέροντας διαχρονικά όσα η Γαλλία έλαβε σε πνευματικό επίπεδο από την  Ελλάδα ξεκινώντας από τον μεσαίωνα και φθάνοντας μέχρι των ημερών του. Στη συνέχεια εξαίρει  τον ρόλο που έπαιξε η Γαλλία τόσο  στον τομέα της κίνησης των ιδεών όσο και κατά την στιγμή του απελευθερωτικού αγώνα της Ελλάδας το 1821. Αλλά και αργότερα, μέσω της στήριξης που προσέφερε ο πνευματικός γαλλικός κόσμος προς την Ελλάδα, ο Σεφέρης αναγνωρίζει τις θετικές παράλληλες επιδράσεις που δέχθηκαν οι δυο χώρες εκατέρωθεν, επιδράσεις που ενσωμάτωσαν «με φυσικό τρόπο» η κάθε μια στον πολιτισμό της.

Ονοματεπώνυμο: Mulumba Joséphine
Θέση: Λέκτορας Ludwig Maximilian Universität, Munich, Germany

Τίτλος ανακοίνωσης: La Passion selon Marie-Gertrude

Περίληψη ανακοίνωσης: Sur la première de couverture de Shaba deux. Les carnets de Mère Marie-Gertrude, le paratexte présente un personnage de race noire, de profil, de dos, dont l’expressivité s’avère difficile à saisir. L’accoutrement et le péritexte, comme une bulle de bande dessinée : Les Carnets de Mère Marie-Gertrude, renseignent que ce personnage est une religieuse. Marie-Gertrude présentée de dos est-elle en train de tirer sa révérence à la vie ? Son journal qui couvre la période du 28 mai au 29 juin et se clôt par un épilogue parle de ses passions. Dans cette étude, je vais analyser la notion de la passion dans Shaba deux.

Ονοματεπώνυμο: Οικονομοπούλου, Χριστίνα

Θέση: Διδάκτωρ Γενικής και Συγκριτικής Γραμματολογίας Πανεπιστημίου Σορβόννης, Paris IV, Μέλος Ε.Ε.ΔΙ.Π. Πανεπιστημίου Πελοποννήσου, Τμήμα Θεατρικών Σπουδών

Τίτλος ανακοίνωσης: Το σύγχρονο γαλλόφωνο θέατρο της Αλγερίας: ένα παράδειγμα πολυπολιτισμικότητας

Περίληψη ανακοίνωσης: Η ανακοίνωση αυτή στοχεύει στον εντοπισμό, την προσέγγιση και ερμηνεία των εκφάνσεων πολυπολιτισμικότητας θεατρικών έργων σύγχρονων γαλλόφωνων δημιουργών της Αλγερίας. Πιο συγκεκριμένα, μέσα από παραδείγματα δραματουργικών παραγωγών των Fatima Gallaire, Slimane Benaïssa, Habib Tengour, Aziz Chouaki και Mohamed Kacimi καταδεικνύονται η τάση και η βούληση των συγγραφέων για επικαιροποίηση της θεματικής και της αισθητικής τους με στόχο την ανάδειξη πανανθρώπινων μηνυμάτων, η διεθνοποίηση της πρόσληψης των παραστάσεών τους, καθώς και η υιοθέτηση γλωσσικών κωδίκων που αναδεικνύουν την παραγωγική δυναμική της πολιτισμικής επιμειξίας.

Ονοματεπώνυμο: Προβατά, Δέσποινα

Θέση: Επίκουρη Καθηγήτρια Εθνικού και Καποδιστριακού Πανεπιστημίου Αθηνών, Τμήμα Γαλλικής Γλώσσας και Φιλολογίας

Τίτλος ανακοίνωσης: Εκφάνσεις της γαλλοφωνίας στο Ναύπλιο του 19ου αι.

Περίληψη ανακοίνωσης: Είναι γνωστό ότι τον 18ο αιώνα, η γαλλική γλώσσα κατακτά την Ευρώπη και επικρατεί ως γλώσσα της διπλωματίας. Στον ελλαδικό χώρο καλλιεργείται στη συνείδηση των πνευματικών ανθρώπων η αντίληψη ότι η Γαλλική, ως γλώσσα των Φώτων, αποτελεί φορέα των νέων πνευματικών τάσεων. Έτσι, ενθαρρύνεται η εκμάθησή της, καθώς θεωρείται γλώσσα ικανή να πλουτίσει τις γνώσεις των νέων και να διευρύνει τους πολιτισμικούς ορίζοντές τους μέσω της επαφής με η γαλλική παιδεία. Ωστόσο, για να επικρατήσει μια ξένη γλώσσα έξω από τη χώρα που τη γέννησε, πρέπει να συντρέχουν συγκεκριμένες προϋποθέσεις. 

         Πρέπει κατ’ αρχάς να υπάρχει προσφορά, να υπάρχει δηλαδή μια κοινότητα που να τη μιλάει και να τη διαδίδει. Πρέπει απ’ την άλλη, να υπάρχει ζήτηση, να υπαγορεύεται η συστηματική χρήση της  από λόγους πολιτικούς, οικονομικούς, και κοινωνικούς. Πρέπει, επίσης, να διατίθενται τα κατάλληλα μέσα για τη διάδοσή της, αλλά και να διαμορφώνονται συνθήκες που να ευνοούν την πολιτισμική μεταβίβαση. Πρέπει τέλος, η κοινωνία να είναι δεκτική στη χρήση της ξένης γλώσσας και να την υιοθετεί, όχι μόνο για ιδιωτική χρήση, αλλά να τη χρησιμοποιεί και στον δημόσιο βίο. 

         Στόχος της παρούσας ανακοίνωσης είναι να διερευνήσει τις συνθήκες που ευνόησαν την εδραίωση της γαλλικής γλώσσας στο Ναύπλιο του 19ου αιώνα, όπου είναι αισθητή η ξένη παρουσία και όπου αναπτύσσεται αξιοσημείωτη εκπαιδευτική και εκδοτική δραστηριότητα.

Ονοματεπώνυμο: Ρόζη, Αγγελική

Θέση: Επίκουρη Καθηγήτρια Πανεπιστημίου Πατρών, Τμήμα Θεατρικών Σπουδών Τίτλος ανακοίνωσης: Από τα οριακά σημεία του αστικού τοπίου στον συμβολικό "χάρτη" της εθνικής ιστορίας: οι διαδρομές του cinéma beur

Περίληψη ανακοίνωσης: Στόχος της μελέτης είναι η παρουσίαση επιλεγμένων κινηματογραφικών ταινιών από το κίνημα του cinéma beur. Πρόκειται για το ρεύμα του σύγχρονου γαλλικού κινηματογράφου στο οποίο οι κριτικοί και οι ιστορικοί εντάσσουν τις ταινίες γαλλόφωνων σκηνοθετών με καταγωγή από τις αραβικές χώρες του Μαγκρέμπ, που εμφανίστηκε και αναπτύχθηκε κυρίως στις δεκαετίες του 1980 και του 1990. 

Μέσα από την ανάλυση των ταινιών, εξετάζεται ο τρόπος με τον οποίο οι γαλλόφωνοι σκηνοθέτες αποτυπώνουν, σε μια πρώτη φάση, τις διαφορετικές εκδοχές της ταυτότητας των beurs, των νεαρών μεταναστών δεύτερης γενιάς από τις χώρες του Μαγκρέμπ, οι οποίοι μέσα από την περιπλάνησή τους στο αστικό τοπίο επιχειρούν να καταστήσουν την παρουσία τους ορατή. Σε μια δεύτερη φάση, εξετάζεται ο τρόπος με τον οποίο η διαδρομή των beurs μετατοπίζεται από το γεωγραφικό τοπίο της πόλης στο συμβολικό τοπίο της Ιστορίας, σε μια απόπειρα να καταστήσουν την ταυτότητά τους «ορατή» στην κυρίαρχη εθνική αφήγηση.   

Η προσέγγιση και η ανάλυση των κινηματογραφικών ταινιών επιχειρεί ένα είδος διαλόγου με τον προβληματισμό που έχει αναπτυχθεί στο πεδίο της μετααποικιακής θεωρίας, και ειδικότερα με τις απόψεις που έχουν διατυπωθεί αναφορικά με την ιδιαίτερη σχέση ανάμεσα στο αγγλοσαξονικής προέλευσης θεωρητικό πεδίο σπουδών –τη μετααποικιακή θεωρία– και την ιδεολογία και πρακτική της Γαλλοφωνίας.

Ονοματεπώνυμο: Σπυροπούλου, Κατερίνα

Θέση: Διδάκτωρ Γαλλόφωνης και Συγκριτικής Λογοτεχνίας Πανεπιστημίου Paris XIII, Διδάσκουσα Πανεπιστημίου Θεσσαλίας, Γραφείο Ξένων Γλωσσών

Τίτλος ανακοίνωσης: Γαλλοφωνία και Βαλκάνια: λογοτεχνική ποικιλομορφία

Περίληψη ανακοίνωσης: Μολονότι η γαλλοφωνία των Αντιλλών, του Μαγκρέμπ, της Αφρικής, του Καναδά, της Κεντρικής Ευρώπης έχει μελετηθεί, δεν ισχύει το ίδιο και για τη Γαλλοφωνία στη Νοτιοανατολική Ευρώπη (Βαλκάνια). Στην ιστορική εξέλιξη αυτής της ταραγμένης γεωπολιτικής περιοχής, που είναι ένα μωσαϊκό λαών με πολυγλωσσική πολυπολιτισμικότητα, η γαλλική γλώσσα, ήδη από τον 18ο αιώνα, διαδραμάτισε σημαντικό ρόλο. Τι σημαίνει για τους συγγραφείς των χωρών της περιοχής ΄΄υιοθετώ και γράφω σε μία ξένη γλώσσα, εν προκειμένω στη γαλλική΄΄; Στόχος της παρούσας ανακοίνωσης είναι να αναδείξει ότι από τα τέλη του 19ου αιώνα με το Ρουμάνο Παναΐτ Ιστρατί, την Ελληνίδα Μαργαρίτα Λυμπεράκη και τη σύγχρονη Σλοβένα Brina Svit, η συγγραφή στη γαλλική γλώσσα είναι εν δυνάμει συνώνυμο καθολικότητας, γλωσσικού εμπλουτισμού ή γενικότερα χώρος οικουμενικής δημιουργίας. Οι γαλλόφωνοι συγγραφείς μη γαλλόφωνων χωρών - σύμφωνα με την άποψη του Pierre Brunel – τους οποίους θα μελετήσουμε συγκριτικά, από τη σκοπιά της λογοτεχνικής ταυτότητας-ετερότητας, προβάλλουν ο καθένας τους ιδιότυπη προοπτική στην έως τώρα παραδοσιακά γαλλόφωνη λογοτεχνική παραγωγή. Ποιά τα χαρακτηριστικά αυτής της λογοτεχνίας; επίσης, θα μελετηθεί το μέλλον της γαλλόφωνης λογοτεχνίας στον κόσμο. Διότι, εν τέλει, μακριά από σύνορα και εμπόδια αποικιοκρατίας, οι Γαλλόφωνοι συγγραφείς των Βαλκανίων επιτρέπουν να συλλάβουμε ελεύθερα τη γαλλόφωνη λογοτεχνία σε ένα ευρύτερο σύνολο λογοτεχνιών, ανοιχτό στον κόσμο.

Ονοματεπώνυμο: Ταμπάκη, Άννα

Θέση: Καθηγήτρια Εθνικού και Καποδιστριακού Πανεπιστημίου Αθηνών, Τμήμα Θεατρικών Σπουδών

Τίτλος ανακοίνωσης: Η συμβολή της μετάφρασης στην επανάκτηση του κλασικού γαλλικού ρεπερτορίου στην Ελλάδα στο τέλος του 20ου αιώνα

Περίληψη ανακοίνωσης: Θα γίνει καταρχήν αναφορά στη συμβολή σημαντικών ελλήνων δημιουργών, μεταφραστών και σκηνοθετών, ιδιαιτέρως εξοικειωμένων με τη γαλλική παιδεία (Δημ. Μαυρίκιος, Στρ. Πασχάλης, Χρύσα Προκοπάκη, Ζωή Σαμαρά Ανδρέας Στάικος), στην επανεκτίμηση της γαλλικής δραματουργίας του 17ου και 18ου αιώνα (Μολιέρος, Racine, Marivaux) και σε μια ουσιαστική αναβίωση που συντελέστηκε μέσω της σκηνικής πράξης. Στη συνέχεια, θα επικεντρωθούμε στο εμβληματικό παράδειγμα των τριών μολιερικών μεταφράσεων της Χρύσας Προκοπάκη (Μισάνθρωπος, Σχολείο των γυναικών, Αμφιτρύων) που φιλοτέχνησε για τη «Νέα Σκηνή» του Λευτέρη Βογιατζή.  

Ονοματεπώνυμο: Τατσοπούλου, Ελένη

Θέση: Επίκουρη Καθηγήτρια Εθνικού και Καποδιστριακού Πανεπιστημίου Αθηνών, Τμήμα Γαλλικής Γλώσσας και Φιλολογίας

Τίτλος ανακοίνωσης: Διακυβεύσεις/Διλήμματα και αποαποικιοποίηση  στο αφρικανικό μυθιστόρημα

Περίληψη ανακοίνωσης: Αδιαμφισβήτητα, η κατάκτηση της ανεξαρτησίας υπήρξε σημαντική προτεραιότητα των αφρικανικών χωρών που γνώρισαν τα δεινά της αποικιοκρατίας. Όταν φθάνει όμως η ώρα της αποαποικιοποίησης, οι ίδιοι οι οποίοι διεκδικούσαν την ανεξαρτησία τους βρίσκονται αντιμέτωποι με σοβαρά διλήμματα, καθώς διαπιστώνουν πως, για το λαό, οι συνθήκες διαβίωσης όχι μόνο δεν βελτιώνονται αλλά χειροτερεύουν, εφόσον ορισμένοι επιτήδειοι δράττονται των ευκαιριών για γρήγορο και εύκολο πλουτισμό, χωρίς να διστάζουν ακόμα και να εκμεταλλευθούν τους συνανθρώπους τους. Έτσι λοιπόν, οι κάτοικοι των ανεξάρτητων πλέον αφρικανικών χωρών βιώνουν τη νέα κατάσταση πραγμάτων με ποικίλους τρόπους ανάλογα με την κοινωνική τους θέση. 

     Στην ανακοίνωσή μας, προτιθέμεθα να καταδείξουμε πώς εμφανίζεται, μέσα από ορισμένα αφρικανικά μυθιστορήματα, ο αγώνας των κατοίκων των εν λόγω χωρών προκειμένου είτε να προσαρμοστούν στις καινούριες πολιτικές συνθήκες, είτε να αντισταθούν σ’ αυτές, ενώ παράλληλα προσπαθούν να βρουν τις ισορροπίες τους ανάμεσα στην παράδοση και σ’ έναν προοδευτικό τρόπο ζωής. Στο πλαίσιο αυτού του εγχειρήματος, θα εξάρουμε τις κυριότερες θεματικές τις οποίες πραγματεύονται οι αφρικανοί μυθιστοριογράφοι καθώς και τις αφηγηματικές τεχνικές τις οποίες επιλέγουν έτσι ώστε να πετύχουν το στόχο τους.

Ονοματεπώνυμο: Τσατσούλης, Δημήτρης

Θέση: Αναπληρωτής Καθηγητής Πανεπιστημίου Πατρών, Τμήμα Θεατρικών Σπουδών

Τίτλος ανακοίνωσης: Τόποι του βλέμματος - θρήνος στη σιωπή. Το ποίημα ‘‘Jennine’’ της  Etel Adnan - Η perfomance του Θεάτρου ‘‘Άττις’’

Περίληψη ανακοίνωσης: Το ποίημα για την καταστροφή της πόλης Jennine της  γαλλόφωνης, λιβανέζικης καταγωγής, συγγραφέως Etel Adnan ανέβηκε ως παράσταση στο Θέατρο Άττις σε σκηνοθεσία Θεόδωρου Τερζόπουλου τον Μάρτιο του 2006. Η ανακοίνωση επικεντρώνεται στη θεατρική μεταφορά του ποιήματος και τη μετάλλαξή του σε performance, με μορφή μιας αλυσίδας διαδοχικών δράσεων και τη συνύπαρξη διαφορετικών οπτικών-παραστατικών τεχνών: tableau vivant  με μετανάστες, βίντεο-εγκατάσταση, εικαστική εγκατάσταση, βίντεο-αρτ σε διάλογο με ηθοποιό, απαγγελία. 

Όταν οι λέξεις απουσιάζουν, ο θρήνος εκβάλλει μέσω της σιωπής των εικόνων, των εκφράσεων του προσώπου, της ολικής αφωνίας. Ο θεατής, περιπλανώμενος στον θεατρικό χώρο, γίνεται μάρτυρας της αποδιάρθρωσης του σώματος της πόλης και του ατόμου ενώ ταυτόχρονα από υποκείμενο γίνεται αντικείμενο θέασης του Άλλου. Στο τέλος της διαδρομής δεν υπάρχει κάθαρση.

Ονοματεπώνυμο: Φίλιας, Δημήτρης

Θέση: Αναπληρωτής Καθηγητής Ιονίου Πανεπιστημίου, Τμήμα Ξένων Γλωσσών, Μετάφρασης και Διερμηνείας

Τίτλος ανακοίνωσης: Η εκδοτική σειρά ‘Γαλλόφωνη Λογοτεχνία’», εκδόσεις «Γρηγόρη», Αθήνα

Περίληψη ανακοίνωσης: Η ανακοίνωση συνίσταται σε σύντομη αναφορά στη νέα εκδοτική σειρά ‘‘Γαλλόφωνη Λογοτεχνία’’ (εκδόσεις ‘‘Γρηγόρη’’, Αθήνα) η οποία φιλοδοξεί να στρέψει το ενδιαφέρον του αναγνώστη προς άγνωστα στο ευρύ κοινό έργα της σύγχρονης (κυρίως) γαλλόφωνης λογοτεχνίας με ουσιαστικό στόχο την στήριξη της πολυγλωσσίας και, μέσω αυτής, της ελληνικής γλώσσας, μέσα από την ανάδειξη της γλωσσικής και πολιτιστικής πολυμορφίας. Εκτός από τα τρία πρώτα βιβλία της σειράς, τα οποία αποτελούν μεταφράσεις στα ελληνικά θεατρικών έργων σύγχρονων Γάλλων δραματουργών (Ρεμί ντε Βος, Φαμπρίς Μελκιό, Ζαν –Λυκ Λαγκάρς ), το τέταρτο και πέμπτο βιβλίο της σειράς αποτελούν συμβολή στη γνωριμία με δύο σύγχρονες αξιόλογες εν ζωή λογοτεχνικές φωνές, η μία από το Βέλγιο και η άλλη από τον Καναδά. «Τα τρεχαντήρια της Μεσογείου» (εκδόσεις ‘‘Γρηγόρη’’, 2013) ,του Βέλγου συγγραφέα Μαξ Βιλαίν (γεν.1931), αποτελούν ένα πρωτότυπο είδος δοκιμίου που αποτελεί μια λογοτεχνική γεωγραφική εξερεύνηση και καταγραφή, βασισμένη σε γνώσεις, εμπειρίες, ταξίδια και κυρίως ποιητικές ευαισθησίες που εκκολάπτονται από βιωματικές συναντήσεις με  αναγνώσεις λογοτεχνικών και άλλων κειμένων. «Η Βιολέτ στη γη» (εκδόσεις ‘‘Γρηγόρη’’, 2013), θεατρικό έργο της Καναδής συγγραφέως Καρόλ Φρεσέτ (γεν.1949 ), αποτελεί ώριμη γραφή μιας θεατρική δημιουργού η οποία έχει σημαντική πορεία και θέση στη σύγχρονη Καναδική λογοτεχνία. Το έργο εξελίσσεται στο σκηνικό ενός εγκαταλειμμένου ορυχείου γύρω από το οποίο κινούνται ανθρώπινες μορφές στις οποίες θα προστεθεί μια πέμπτη, αυτή της μυστηριώδους Βιολέτ η οποία , με λίγες λέξεις που περιέχουν απελευθερωτική δύναμη, θα υφάνει τις σχέσεις μιας κοινότητας που έχει απολέσει κάθε έννοια επικοινωνίας.

Για τη συνέχεια της εκδοτικής σειράς  ‘‘Γαλλόφωνη  Λογοτεχνία’’, προαναγγέλλεται η έκδοση, σε ελληνική πάντα μετάφραση, άγνωστων θεατρικών έργων του Μαίτερλινγκ (Βέλγιο) ,του Ζιροντού (Γαλλία), καθώς και πεζογραφικά κείμενα της Ντομινίκ Ρομπέρ (Καναδάς).

Ονοματεπώνυμο: Φρέρης, Γιώργος

Θέση: Καθηγητής Αριστοτελείου Πανεπιστημίου Θεσσαλονίκης, Τμήμα Γαλλικής Γλώσσας και Φιλολογίας

Τίτλος ανακοίνωσης: Ζαν Μορεάς και Γ. Σεφέρης: μια ‘‘αντίρροπη’’ σχέση μέσω της ποίησης 

Περίληψη ανακοίνωσης: Σκοπεύουμε να εξετάσουμε πως το ποιητικό έργο του Ζαν Μορεάς (Ιωάννης Παπαδιαμαντόπουλος) επηρέασε το νεοσυμβολικό έργο του Γ. Σεφέρη, μέσω της γαλλικής ποίησης, κυρίως στα πρώτα ποιητικά έργα του νεοέλληνα νομπελίστα. Πιο συγκεκριμένα, θα αναδείξουμε, από τη μια πλευρά, τι ώθησε τον Μορεάς να διατυπώσει τις θέσεις του στο γνωστό Μανιφέστο του Συμβολισμού, που δημοσιεύθηκε το 1886, στην εφημερίδα Le Figaro, θα εξετάσουμε, δηλαδή, πώς τα ιδεολογικά στοιχεία της καθαρεύουσας τον βοήθησαν ώστε να ανακαλύψει τον συμβολισμό, ο οποίος με τη σειρά του, τον οδήγησε προς έναν ακραίο συντηρητισμό, σε σημείο μάλιστα να αναδειχθεί σε κορυφαίο εμπνευστή της γαλλικής άκρας δεξιάς. Από την άλλη πλευρά, θα δούμε πώς ο Γ. Σεφέρης, στο Παρίσι όπου σπούδαζε, ανακαλύπτει αυτήν την τάση του Έλληνα γαλλόφωνου ποιητή, την υιοθετεί και την μεταμορφώνει σε ποιητικό λόγο για την ιδεολογική απομάκρυνση από τη «Μεγάλη Ιδέα».Φυσικά αυτή η «αντίρροπη» πορεία των δύο κορυφαίων δημιουργών δε θα ήταν εφικτή χωρίς τη συνδρομή του πολυπολιτισμικού χαρακτήρα της γαλλοφωνίας.

